Jaladabaoth

Jaladabaoth és l'actual Emperador Rubí, Rei Rubí, pecat capital de l'avarícia i propietari de 6 botigues del Mercat Central. Fundador de l’Imperi Rubí i de la ciutat dels inferns. També és l’arquitecte del Palau Rubí.

Al setembre de 2020 el personatge va arribar als 5 Regnes i ja ha participat en la Guerra contra els Pirates Espacials i la Guerra dels Reis.

### Gènere

Identitat de gènere: DimoniExpressió de gènere: Masculí

Sexe (Biològic): Indefinit

Pronoms: Masculí

### Ocupació

Rei Rubí, Mercader i General de l'Exèrcit Central

## Història

> *"Els anys i dates expressats aquí són demoníacs per tant 1 any (terrenal) = 10 anys (demoníacs)"*
>
>

### Infantesa i primers anys

Va néixer en una època complicada per la casa noble a la qual pertany. Durant sis anys es va entrenar en les arts de combats comunes en els joves hereus diables (creació de pocions, encanteris, eloqüència, combat, màgia vermella (dels dimonis) i literatura). Tres anys més tard va acabar les seves especialitzacions i, després de ser condecorat i reconegut com a membre en gràcia de la casa noble. Mig any més tard va ser cridat a files per dur a terme el seu servei militar on va servir durant 70 anys més, va abandonar el seu lloc com a caporal major perquè les repetides incursions que van acabar amb la gairebé extinció de la raça dels elfs van afectar molt la seva forma de ser i pensar. Conegudes en l'actualitat com a boscos vermells i referides en clau com a sangoneres d'orelles llargues van succeir molts anys abans que Jala abandonés l'exèrcit, però la càrrega psicològica era massa per ell.

### Trencament amb els orígens

Els actes comesos durant les sangoneres van crear un sentiment de culpa constant en ell i va desembocar en altes febres i mals de caps, així com pèrdues de son i un rebuig incondicional cap a tot el que fos similar als valors demoníacs. En les estones de soletat a la seva part de la Fortalesa es dedicava a escriure els seus pensaments en papers que després cremava perquè no l'acusessin de traïció i covardia i en un d'aquests moments va sorgir en ell la idea d'abandonar tot això que tant el turmentava i, de mica en mica, es va anar fent més gran fins al punt que passava vetllades senceres imaginant el lloc on estaria. Malgrat això la seva vida a ulls del món seguia sent la d’un dimoni comú, s’entrenava durant els matins i a les tardes feia vida bohèmia per la ciutat dels infens. En una d’aquestes tardes va conèixer a la filla del pecat capital de l’Orgull i van caure enamorats al moment l’un de l’altre. Tant forta va ser aquesta atracció que tres dies després ella ja estava embarassada d’un fill que seria considerat per les dues cases com a ilegítim i per això la jove parella va decidir amagar-lo amb una comadrona amiga de Jala. Tot estava més o menys tranquil fins que en una d'aquestes nits on Jala fantasejava amb el nou món, el seu germà Otarabaoth el va descobrir amb un text antidemoníac a les mans i un pla d'escapada. Van discutir i van passar a les mans, va ser un duel dinàmic, ja que els dos tenien coneixements en armes i va veure una oportunitat de fugir deixant que una estocada entrés al seu braç i forçant que el seu germà es desequilibrés amb una estrebada, sortint així de la fortalesa. El primer que va pensar va ser en anar a buscar a la seva estimada però en aquell moment va rebre un psicocomunicat d’ella on es despedia, explicant que el seu pare els havia descobert i que la mataria. Va córrer somicant fins que va sortir a la superfície per un portal que abans havia format part dels dominis de la seva família.

### La superfície

Va aparèixer a les runes d'un antic poblat d'elfs que els mateixos dimonis varen destruir. Entre plors recull les poques coses que quedaven pel poblat, ja que no havia pogut agafar les seves coses per la forma en què havia hagut de fugir i troba una capa que li serviria per poder amagar la seva identitat i sobretot la reputació de la seva raça. Deixant enrere el poble va viatjar durant molt temps fins que va arribar a un poble de nans en una gran caverna on es va fer passar per un caçador de renegats que havia de reunir-se amb un client en aquell poble en unes setmanes i els nans li van permetre quedar-se allà i amb excuses com aquesta va acabar passant 10 anys fins que el van fer fora perquè sospitaven que era un espia dels tritons que s'havia infiltrat per matar-los a tots. Escapant d'aquest poble va seguir voltant amb enganys i mentides per viles d'on sempre l'acabaven fent fora. Durant 90 anys va seguir vivnt com un rodamón fins que va arribar als 5 Regnes

### Arribada als 5 regnes

El dia que arribà al Regne Central seria un dia recordat durant la història per ser el dia en què Astaroth va barrejar les ànimes de moltes persones per aconseguir un poder inimaginable, però Emiferio, en la seva primera aparició, va desfigurar a Astaroth i va destruir tot el seu poder. L'endemà el pobre desfigurat dimoni Astaroth es va decidir a purificar-se a l'exili, aconsellat pel seu amic esclau Puigfollós, però abans va entregar les seves riqueses i el control sobre la Torre de les Ànimes i els seus esclaus a Jaladabaoth qui acabava de conèixer la que seria la seva futura esposa Lilith (juntament amb Eli).